Πασχαλινό κείμενο κατανόησης: **Η λαμπάδα της Φανής**

Σκαρφάλωσε στο πεζούλι και πήδηξε μέσα στο περιβόλι. Γύρω πυκνό σκοτάδι. Γι’ αυτό και το σπίτι καταμεσής στο μεγάλο κτήμα έμοιαζε σαν ένα σκοτεινό άπαρτο κάστρο.

* (1) επισκέπτης όμως φαινόταν ότι αναζητούσε το σκοτάδι. Δεν είχε πατήσει ακόμα τα τριάντα του χρόνια. Κι όμως η όψη του τραχιά, σκληρή, τον έδειχνε πολύ μεγαλύτερο. Ήξερε καλά πού πήγαινε. Είχε βάλει από καιρό στο μάτι το πλούσιο σπιτικό. Ένας φεγγίτης\*, που ήταν στο πίσω μέρος του σπιτιού και έμενε πάντα ανοιχτός, ήταν κατάλληλος για να τον φέρει μέσα στο ξένο σπίτι. Κείνη τη στιγμή έφτασε στ’ αυτιά του ήχος πένθιμης\*\* καμπάνας. Έκανε μια αόριστη κίνηση, σαν να ήθελε να διώξει μακριά τούτη τη φωνή.

Σταμάτησε για λίγο, σαν να ξέχασε γιατί είχε σκαρφαλώσει ως τον ανοιχτό φεγγίτη. Ήταν βράδυ της Μεγάλης Παρασκευής και η οικογένεια έλειπε στον Επιτάφιο. Έπρεπε να βιαστεί. Αν τέλειωνε η ακολουθία, θα γύριζαν οι νοικοκυραίοι σπίτι. (1) Με μια αποφασιστική κίνηση άναψε το κλεφτοφάναρο και άρχισε να γυρίζει τα δωμάτια. Έφτασε στην κρεβατοκάμαρα.

* Σίγουρα εδώ θα έχουν τα πολύτιμα χρυσαφικά τους, σκέφτηκε.

Άρχισε νευρικά ν’ ανοίγει τα συρτάρια που έβρισκε μπροστά του. Μια απότομη όμως κίνηση τον τρόμαξε. Ένα πανάκριβο βάζο, που ήταν πάνω σ’ ένα κομοδίνο, έπεσε και έγινε χίλια κομμάτια.

Κράτησε την αναπνοή του, λες και φοβόταν μην τον άκουσε κανείς. Ησυχία παντού! Άρχισε πάλι … τη δουλειά του. Και … ξαφνικά, το δωμάτιο γέμισε φως.

Σαν τρομαγμένο αγρίμι γύρισε τα μάτια στην πόρτα. Μα στη στιγμή ηρέμησε. Ένα τόσο δα κοριτσάκι, όχι πάνω από πέντε χρονών, χαμένο μέσα στη μακριά νυχτικιά του, τρίβοντας τα μάτια, τον κοίταξε άφοβα.

* (2) Εσύ χτύπησες; ρώτησε με μια παιδική αφέλεια. Πότε ήρθες; Ποιος σου άνοιξε; Εγώ κοιμόμουνα και δεν σε κατάλαβα.
* ξένος τα έχασε μπροστά σε τούτη τη βροχή από τις ερωτήσεις που έπεσαν πάνω του. Κάτι πήγε να πει, αλλά οι λέξεις δεν έβγαιναν από τα χείλη του.(3) Εκείνος, που δεν φοβόταν τίποτα στη ζωή του, τώρα ένιωθε μια παράξενη τρεμούλα μπροστά στο αγνό βλέμμα του παιδιού.
* Είσαι μόνη σου; τόλμησε να ρωτήσει.
* Όχι, όχι, απάντησε η μικρή, είμαι μαζί με τον άγγελό μου.

Του ήρθε να γελάσει… Όμως όχι, κάτι μαλάκωσε βαθιά μέσα στην καρδιά και η όψη του δεν έδειχνε τόση σκληράδα. (3) Το μόνο που ήθελε εκείνη την ώρα, να φύγει, να φύγει μακριά από αυτό το παιδί, που έστεκε μπροστά του.

Μα το κοριτσάκι, σαν κάτι να θυμήθηκε και ξανατρίβοντας τα μάτια του, ρώτησε τον επισκέπτη:

* Δεν πήγες ακόμα στον Χριστούλη; Η μανούλα με τη Φρόσω και τον Γιαννάκη μας έχουν φύγει. Η μανούλα θα προσκυνήσει και θα γυρίσει γρήγορα, ενώ οι άλλοι θα μείνουν με τον πατέρα. Εγώ, βλέπεις, είχα κρυολογήσει και δεν με πήραν στην εκκλησία.

Σαν κάτι καινούργιο να κατέβασε το μυαλουδάκι της και του είπε βιαστικά:

* (2) Μήπως δεν έχεις λαμπάδα; Στάσου να σου φέρω τη δική μου.

Έκανε μια κίνηση ο ξένος, σαν να ήθελε να σταματήσει το παιδί. Εκείνο, όμως, χάθηκε στη στιγμή.

Βιαστικά έκλεισε τα συρτάρια και μάζεψε με το πόδι του σε μια γωνιά τα συντρίμμια του βάζου. Του ερχόταν να κλάψει, αυτός ο σκληρός και αλύγιστος ληστής.

Η μικρή έφτασε γρήγορα, κρατώντας μια πλουμιστή\*\*\* λαμπάδα στο χέρι.

* (2) Πρέπει να βιαστείς, του είπε, δίνοντάς την, να προλάβεις τον Επιτάφιο που θα πάει στην πλατεία. Δεν θέλω να μου την ξαναφέρεις. Την Ανάσταση ο μπαμπάς μου θα μου πάρει μεγαλύτερη.
* ξένος, κρατώντας τη λαμπάδα του παιδιού στα χέρια και μουρμουρίζοντας κάτι σαν «Ευχαριστώ» μέσα από τα δόντια του, δρασκέλισε το κατώφλι\*\*\*\* του σπιτιού και χάθηκε μέσα στο σκοτάδι. Ενώ το παιδί του φώναζε:
* Ακούς την καμπάνα που χτυπάει;

Περπατούσε, παραπατώντας, ενώ στα βάθη της ψυχής του μια φουρτούνα ολάκερη είχε ξεσηκωθεί. Μια φουρτούνα, πιο άγρια από τα μανιασμένα κύματα της θάλασσας, που σπάνε πάνω στα βράχια. (5) Τα βήματα του τρίκλιζαν. Κι όμως από ψηλά Κάποιος τα οδηγούσε… Εκείνος, που έδωσε το Αίμα Του πάνω στον Σταυρό για τη σωτηρία μας.

(4) Αναπάντεχα, εκεί που βάδιζε, χωρίς κανένα σκοπό, τον τύλιξε το … «φωτεινό ποτάμι». Ενώ ψαλμωδίες γλυκιές έφτασαν στ’ αυτιά του. Κάποιος στάθηκε δίπλα του και του πρόσφερε τη φλόγα. Ασυναίσθητα άπλωσε το χέρι και άναψε τη λαμπάδα. Η φλόγα που ξεπήδησε, ξύπνησε μια άλλη φλόγα και γαλήνεψε τα βάθη της καρδιάς του.

Απόμεινε τελευταίος ν’ ακολουθεί το «φωτεινό ποτάμι» του Επιταφίου. Τα πόδια του Τον ακολούθησαν, πριν ακόμα η καρδιά Τον γνωρίσει. Πήγαινε σαν υπνωτισμένος, κρατώντας σφιχτά το κερί της Φανής στα χέρια του.

Πέρασε ένας χρόνος από κείνη τη Μεγάλη Παρασκευή. Ποτέ πια στο πλούσιο σπιτικό δεν άφησαν μόνη τη μικρή Φανή.

Ήταν σούρουπο\*\*\*\*\* Μεγάλου Σαββάτου, όταν χτύπησε η πόρτα. Άνοιξε η νοικοκυρά. Μπροστά της έστεκε ένας νέος άντρας περιποιημένος. Κρατούσε στα χέρια ένα μακρύ μεγάλο κουτί και άλλα δύο καλοτυλιγμένα δέματα. Παραξενεμένη η οικοδέσποινα κοίταξε τον επισκέπτη.

Εκείνος συστήθηκε απλά.

* Νίκος Κ… και πρόσθεσε. Ήρθα να ξεπληρώσω ένα χρέος απέναντι στο παιδί σας.
* νοικοκυρά κατάπληκτη παρακάλεσε τον ξένο να περάσει μέσα. Τότε εκείνος τής διηγήθηκε τη θλιβερή ιστορία του και την αλλαγή του, που τη χρωστούσε στη λαμπάδα της Φανής.
* μητέρα φώναξε το κοριτσάκι. Ο επισκέπτης της πρόσφερε το μακρύ κουτί και ανοίγοντας από μέσα μια αναστάσιμη λαμπάδα με κορδέλες και κεντίδια. Και από το δέμα μια πανέμορφη κούκλα.
* μικρή Φανή πήδηξε στην αγκαλιά του κ. Νίκου Κ… και του έδωσε ενθουσιασμένη ένα φιλί φωνάζοντας:
* Ήξερα ότι θα ξαναρθείς… Τι όμορφα που είναι! Σ’ ευχαριστώ! Μ. Ανθίμου

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

φεγγίτης\*: μικρό παράθυρο που συνήθως βρίσκεται ψηλά και χρησιμεύει για φωτισμό και εξαερισμό του χώρου

πένθιμη καμπάνα\*\*: η καμπάνα που χτυπάει λυπητερά λόγω πένθους (π.χ. σε κηδεία ή σε ακολουθία της Μεγάλης Εβδομάδας)

πλουμιστή λαμπάδα\*\*\*: λαμπάδα στολισμένη

κατώφλι\*\*\*\*: το κάτω μέρος της εισόδου του σπιτιού

σούρουπο\*\*\*\*\*: η [ώρα](https://el.wiktionary.org/wiki/%CF%8E%CF%81%CE%B1) της [μέρας](https://el.wiktionary.org/wiki/%CE%BC%CE%AD%CF%81%CE%B1) κατά την οποία αρχίζει να πέφτει το [σκοτάδι](https://el.wiktionary.org/wiki/%CF%83%CE%BA%CE%BF%CF%84%CE%AC%CE%B4%CE%B9)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**Εργασίες:**

**Α. Συμπλήρωσε:**

Πρωταγωνιστές

 Νίκος Κ. (κλέφτης), Φανή

Άλλα πρόσωπα

 μητέρα, πατέρας, Φρόσω, Γιαννάκης

Τόπος (δύο τόποι)

 Στο σπίτι της Φανής και στην εκκλησία.

Χρόνος (δύο χρόνοι)

 Ένα βράδυ Μεγάλης Παρασκευής και μετά από έναν χρόνο.

Τι λογάριαζε να κάνει ο Λογάριαζε να κάνει ληστεία στο σπίτι της Φανής. Κλέφτης

Τι συνέβη κι άλλαξε ο Συνάντησε και συζήτησε με τη μικρή Φανή.

σκοπός του κλέφτη;

Τελική κατάληξη του Μετάνιωσε για τις πράξεις του και ακολούθησε τον Χριστό.

κλέφτη

**Β. Υπογράμμισε με διαφορετικό αριθμό ή χρώμα τις προτάσεις του κειμένου που φανερώνουν τα πιο κάτω:**

1. Τη **μυστικότητα** με την οποία δρούσε ο κλέφτης ώστε να μην τον πάρει κανείς είδηση.
2. Την **αθωότητα** της μικρής Φανής.
3. Την **αναστάτωση** που ένιωσε ο κλέφτης λόγω της αθωότητας της Φανής.
4. Το ότι **ασυναίσθητα (χωρίς να το καταλάβει)** ο κλέφτης άλλαζε στάση.
5. Το ότι **ο Θεός νοιαζόταν για τον κλέφτη** και τον βοήθησε να αλλάξει ζωή.

**Γ. Απάντησε στις πιο κάτω ερωτήσεις:**

1. Αντίγραψε τις πληροφορίες που δίνει το κείμενο για την **εξωτερική εμφάνιση** του κλέφτη **στην αρχή** και μετά **στο τέλος**. (Αν θέλεις, μπορείς να ζωγραφίσεις τον κλέφτη στην αρχή και μετά την αλλαγή του.)

Δεν είχε πατήσει ακόμα τα τριάντα του χρόνια. Κι όμως η όψη του τραχιά, σκληρή, τον έδειχνε πολύ μεγαλύτερο. (Στην αρχή)

Μπροστά της έστεκε ένας νέος άντρας περιποιημένος. (Στο τέλος)

1. Γιατί, νομίζεις, τελικά δεν γέλασε ο κλέφτης όταν η Φανή τού είπε ότι είναι με τον άγγελό της ; Τι μπορεί να σκέφτηκε ή τι να θυμήθηκε;

Ο κλέφτης δε γέλασε γιατί ίσως θυμήθηκε πως όταν ήταν μικρός, πίστευε κι εκείνος ότι έιχε έναν φύλακα άγγελο για να τον προσέχει.

3. Γράψε τις σκέψεις που έκανε ο κλέφτης όταν πήγε σπίτι του μετά τον Επιτάφιο. Να φανεί η αναστάτωσή του, ο προβληματισμός του κι η απόφασή του να αλλάξει ζωή. (Σε ευθύ λόγο)

«Πιστεύω ότι απόψε έκανα ακόμη ένα τεράστιο λάθος. Η ζωή που έκανα μέχρι τώρα ήταν μάταιη και ανώφελη. Απομακρύνθηκα από τον Θεό και τώρα αισθάνομαι τόσο δυστυχισμένος. Το κοριτσάκι που συνάντησα απόψε με έκανε να καταλάβω ότι πρέπει ν’αλλάξω τρόπο ζωής και να επανορθώσω για όλα τα λάθη που έκανα μέχρι τώρα. Από σήμερα λοιπόν μια καινούρια σελίδα αρχίζει στη ζωή μου. Θα βαδίζω στον δρόμο που χάραξε ο Χριστός».

 **Εξήγησε τις πιο κάτω φράσεις του κειμένου:**

1. Είχε βάλει από καιρό στο μάτι το πλούσιο σπιτικό.: Εδώ και καιρό παρακολουθούσε το πλούσιο σπίτι.

2. ...βροχή από τις ερωτήσεις: απανωτές ερωτήσεις, η μια μετά την άλλη

3. ...στα βάθη της ψυχής του μια φουρτούνα ολάκερη είχε ξεσηκωθεί: Μέσα του ένιωθε μια μεγάλη αναστάτωση.

4. ...το «φωτεινό ποτάμι» του Επιταφίου: Οι πιστοί που ακολουθούσαν τον Επιτάφιο με αναμμένες λαμπάδες.

5. Η φλόγα που ξεπήδησε, ξύπνησε μια άλλη φλόγα και γαλήνεψε τα βάθη της καρδιάς του.: Η φλόγα στη λαμπάδα που κρατούσε τον έκανε να έρθει κοντά στον Χριστό και να νιώσει γαλήνη και ηρεμία.

1. Τα πόδια του Τον ακολούθησαν, πριν ακόμα η καρδιά Τον γνωρίσει.: Ακολούθησε τον Επιτάφιο και μαζί και τον Χριστό, χωρίς να το καταλάβει και πριν ακόμα πιστέψει στ΄αλήθεια σ’ Αυτόν.

**Ε. Αντίγραψε από το κείμενο:**

1. Δύο παρομοιώσεις (με το «σαν», «όπως», «μοιάζει με...»....):

 Α) Το σπίτι καταμεσής στο μεγάλο κτήμα έμοιαζε σαν ένα σκοτεινό άπαρτο κάστρο.

 Β) Σαν τρομαγμένο αγρίμι γύρισε τα μάτια στην πόρτα.

2. Δύο μεταφορές:

 Α) Ο ξένος τα έχασε μπροστά σε τούτη τη βροχή από τις ερωτήσεις που έπεσαν πάνω του.

 Β) Περπατούσε, παραπατώντας, ενώ στα βάθη της ψυχής του μια φουρτούνα ολάκερη

 είχε ξεσηκωθεί.

**Στ. Απάντησε:**

1. Ποια ήταν η στάση των γονιών της Φανής απέναντι στον πρώην κλέφτη το Μεγάλο Σάββατο της επόμενης χρονιάς;

 Τον άφησαν να μπει στο σπίτι τους και να προσφέρει τα δώρα που έφερε στη Φανή.

2. Πώς κρίνεις αυτή τη στάση; Σωστά , νομίζεις, έκαναν ή έπρεπε να τον καταγγείλουν στην αστυνομία;

Πιστεύω ότι έπραξαν σωστά, γιατί αναγνώρισαν την μετάνοιά του. Χρειαζόταν μεγάλο θάρρος να επιστρέψει στο σπίτι που έναν χρόνο πριν προσπάθησε να κλέψει και ν’απολογηθεί για την πράξη του.

3. Ποιο/α μήνυμα/τα, νομίζεις, ήθελε να μας δώσει η συγγραφέας με αυτό το διήγημα;

Το βασικό μήνυμα που θέλει να μας στείλει η συγγραφέας είναι ότι ποτέ δεν είναι αργά για να μετανοήσουμε για τα λάθη μας, να ζητήσουμε συγχώρεση και ν’ αλλάξουμε τρόπο ζωής, έτσι ώστε να βαδίζουμε στον δρόμο του Κυρίου. Επιπλέον, ένα δεύτερο μήνυμα που μας στέλνει είναι ότι πρέπει να συγχωρούμε τους ανθρώπους που μας έχουν αδικήσει, όταν αναγνωρίσουν τα λάθη τους και ζητήσουν συγχώρεση.

* Ζωγράφισε στον πιο κάτω χώρο μια σκηνή που σου άρεσε από το κείμενο, όπως τη φαντάζεσαι.